als_Latn dik_Latn sag_Latn
Partia private e Behgjet Pacollit- Aleanca Kosova e Re, që nga themelimi i saj e deri më sot ka qenë subjekti më kotë në historinë e pasluftës në Kosovë. Nuk besoj se dikush do të mund ta mbaj mend këtë parti pas datës 8 qershor për ndonjë të mirë që ia ka bërë vendit.
Premtimet për një parajsë ekonomike që i dha milioneri Pacolli me partinë e tij private dhe me mercenarët e tij, që e kishin rrethuar me shpresën se do ta “rruajnë” atë, më 2007 bëri që kjo parti të dalë si forca e tretë politike në vend.
Por, çka bëri kjo parti nga 2007- 2010.
Asgjë, asgjë, asgjë…
Pos që luajti rolin e një “sateliti” të Hashim Thaçit e të Partisë Demokratike të Kosovës, dhe asgjë më shumë.
Natyrisht, se Hashim Thaçi nuk e la duarthatë Pacollin dhe kompaninë e tij “Mabetex”, duke e shpërblyer me tenderin për ndërtimin e objektit të ri të Qeverisë, me një vlerë dyfish më të lartë se sa vlera reale e renovimit të tij. Sikur të ishim një shtet normal e ku do të funksiononte ligji, dikush do të duhej të flladitej për këto dallavere milionëshe…
Pos këtij tenderi, Pacolli falë partisë së tij private dhe hyrjes në politikë, arriti që të privatizoj shumë ndërmarrje në procesin e privatizimit…
Dhe në fund të mandatit të Qeverisë Thaçi I, kur kjo qeveri kishte mbetur e vetme pa LDK-në e shkelësit të Kushtetutës, Fatmir Sejdiu, ishte pikërisht partia private e Behgjet Pacollit e cila e rrëzoj Hashim Thaçin.
“Satelitin” e tij, AKR-në, e cila i mori me vete edhe disa parti të tjera më 2010, që mezi e kaloj pragun, Hashim Thaçi e shpërbleu edhe në qeverisjen e tij të dytë. Ndoshta jo prej qefi, por për shkak se askush nuk hynte më me Hashim Thaçin dhe me keqqeverisjen e tij.
E, shumë e pritshme ishte që Pacolli me partinë e tij private dhe me mercenarët për rreth si Ibrahim Gashi e të tjerët të hyjnë pa një pa dy në Qeveri me Hashim Thaçin…
Nëse e analizojmë se çka ka bërë Pacolli gjatë këtyre viteve në politikë me partinë e tij private dhe me mercenarët e tij, qoftë si opozitë gjatë tre vjetëve, qoftë si pozitë, për më shumë se tre vjet e gjysmë, përfundimi është shumë i thjeshtë- dështim, dështim dhe vetëm dështim.
Tani kur partia private e Behgjet Pacollit gjendet në vështirësi të shumta për ta kaluar pragun, lajmërohen edhe mercenarët tjerë- si Bajram Kosumi, Naim Maloku, Dardan Gashi…, të cilët janë të shtrydhur si limoni dhe të degraduar nga mos suksesi në partitë ku kanë qenë, duke mos mundur që ta kalojnë as pragun.
Në listë të partisë private të Behgjet Pacollit bashkë me Dardan Gashin janë edhe njerëz të rrymës ekstreme islamike – njerëz që janë pjesë e LISBA-s dhe Bashkësisë Islame të Kosovës.
Pos tyre, Pacolli arrin që të blejë edhe disa mercenarë, të cilët vijnë nga “bota” akademike, e që nuk e dinë as vetë ku kanë mbaruar shkollimin dhe çfarë shkollimi saktë kanë të mbaruar…
Behgjet Pacolli me partinë e tij e kanë vetëm edhe një shanse që të shpëtojnë, e të mbesin edhe për ndonjë ditë pas 8 qershorit, nëse Pacolli ashtu siç po thotë që është multimilioner ta hap thesin me para e të blej sa më shumë mercenarë të jetë e mundur.
Ndryshe, ai dhe partia e tij private me mercenarët e tij, t’i thonë lamtumirë pushtetit…
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn